stanford-oval/wikipedia huggingface dataset:
James Randi
James Randi Educational Foundation

Vuonna 1996 Randi perusti James Randi Educational Foundationin (JREF). Randi lupaa miljoona Yhdysvaltain dollaria henkilölle, joka JREF:n valvomissa olosuhteissa kykenee tuottamaan paranormaalin ilmiön. JREF etsii myös oma-aloitteisesti paranormaaleiksi kutsuttuja ilmiöitä ja tutkii niitä. Mustalle listalle joutuneita ja valheeksi todistettuja ilmiöitä ovat esimerkiksi kuolleista heränneet ihmiset ja itsestään ilmestyneet kullatut hampaat. Toistaiseksi selittämätöntä ilmiötä ei ole löytynyt ja Randi on saanut pitää rahansa.
James Randin miljoonan dollarin haaste muuttui 1. huhtikuuta 2007. Syyksi on ilmoitettu, että JREF on joutunut vuosittain käsittelemään valtavan määrän hakemuksia, jotka ovat hyvin epäselviä. Työntekijöiden on täytynyt olla kirjeenvaihdossa haasteeseen vastaajan kanssa vain jotta he saisivat tietää mikä kyky on kyseessä ja miten tarkasti hakija pystyy tekemään paranormaalin ilmiön.
Uudistuneessa haasteessa hakijan täytyy olla jonkinlainen julkisuuden henkilö ja hänen kyvylleen täytyy olla jonkinlainen akateeminen suositus. Tulevaisuudessa JREF aikoo haastaa aktiivisemmin julkisuudessa esiintyviä ja esiintymisellään ansaitsevia paranormaaleja henkilöitä todistamaan kykyjään.
Haasteen sääntöjä lievennettiin 8. maaliskuuta 2011, jotta useammilla olisi mahdollisuus hakea. Hakijan yleistä tunnettuutta ei enää edellytetä ja hakemuksen tueksi pitää nyt esittää vain joko lehtileike, video tai jonkin akateemisen tahon kirje.
James Randi Educational Foundation > Arvostelua

Suunnitteluinsinööri ja kirjailija Richard Milton kritisoi Randia saksalaisen Rico Kolodzeyn hakemuksen hylkäämisestä. Kolodzey väitti kesäkuussa 1999 olleensa syömättä vuodesta 1998 lähtien, ja Randi torjui hänen hakemuksensa tylysti:
»Herra Kolodzey:
Älä kohtele meitä kuin lapsia. Vastaamme vain vastuullisiin väitteisiin. Väitätkö todella, että et ole niellyt muita elintarvikkeita kuin vettä vuoden 1998 lopun jälkeen? Jos tämä on se, mitä väität, kuvittelitko hetkenkään, että me uskoisimme sen?
Jos tämä tosiaan on väitteesi, olet valehtelija ja huijari. Emme ole kiinnostuneita jatkamaan tätä asiaa pidemmälle, emmekä käy kirjeenvaihtoa kanssasi asiasta.» 
(James Randi kirjeessään Kolodzeylle 18.6.1999)
Toukokuussa 2006 Randi ilmoitti Kolodzeylle tekevänsä poikkeuksen JREF:n käytäntöön olla testaamatta breatharianistien ”tyhmiä ja hengenvaarallisia” väitteitä, ja hyväksyvänsä hänen hakemuksensa. Osapuolet eivät kuitenkaan ole päässeet yksimielisyyteen testausmenetelmistä. Randi vertasi tätä toiseen tapaukseen, jossa henkilö nimeltä Lou Gentile oli nostanut mekkalan hylätystä hakemuksesta, mutta perääntynyt Randin näytettyä testille vihreää valoa.
Teoksia

The Faith Healers.  (Esipuhe: Carl Sagan)  Buffalo, New York:  Prometheus Books, 1987.  ISBN 0-87975-369-2
Aiheesta muualla

Wikimedia Commonsissa on kuvia tai muita tiedostoja aiheesta .
James Randi Educational Foundation. (englanniksi)
Risto K. Järvinen: James Randi otti yleisönsä Suomessa. Skeptikko 4/2003.
Arvostelu James Randin Suomen vierailusta
Skepsis esittää: James Randi "The Sleep of Reason"
Risto K. Järvinen: Tähti tuli Suomeen. Skeptikko 3/2010.
James Randin muistokirjoitus Helsingin Sanomissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Italia  Israel  Belgia  Yhdysvallat  Japani  Australia  Korea  Alankomaat  Puola 
Tieteilijät:  CiNii 
Henkilöt:  Trove 
Muut:  IdRef
Herra Soppa

| Soni Mikael Yli-Suvanto> Henkilötiedot |
| --- | --- |
Syntynyt: 1977 (ikä 47–48) Rovaniemi
Ammatti:  muusikko
Muusikko
Taiteilijanimi:  Soppa-Eno Herra Soppa Supoxone Nuori Herra Sorbus Puukko-B Puukko-Boris PKB Puukko-B Golfmaila Veli Sipedi SoppaEno Soppaleijona
Laulukielet:  suomi
Tyylilajit:  gangsta rap
Soittimet:  lehmänkello
Yhtyeet:  Hannibal & Soppa (2004-2009) Tulenkantajat (1998-2004) Pahat Viinit (1995-2009) Koodiposse (2007-2009) Ei Toivotut Lapset (2000-2009) Anno Fallo (2001-2009) K.G.B Kaukovainio (2009-)
Levy-yhtiöt:  Poko Records 2000-2005Joku Roti Records (2007-2009) HCR-Music (2009-)
  [ Muokkaa Wikidatassa ] [ ohje ]  
Herra Soppa (oikealta nimeltään Soni Mikael Yli-Suvanto, s. 1977 Rovaniemi, tunnetaan myös nimillä Soppa ja Puukko-B) on suomalainen rap-artisti. Hän on ollut mukana hip hop -kokoonpanossa Pahat Viinit sekä yhtyeissä Tulenkantajat, Koodiposse, Ei Toivotut Lapset ja Anno Fallo. Hän kuului myös Hannibalin kanssa Hannibal & Soppa -nimiseen rap-duoon, joka on julkaissut kolme studioalbumia. Duo hajosi kesällä 2009.
Ura

Herra Soppa on ollut mukana Pahat Viinit -kokoonpanossa sekä Tulenkantajat, Ei Toivotut Lapset ja Anno Fallo -yhtyeissä. Hän kuului myös Hannibal & Soppa -nimiseen hip hop -duoon Hannibalin kanssa. Duo julkaisi yhteensä kolme studioalbumia. Duo hajosi kuitenkin kesällä 2009.
Ura > Tulenkantajat

Soppa kuului Tulenkantajat-nimiseen funk-tyylistä hip hopia soittavaan yhtyeeseen. Yhtyeeseen kuuluivat myös Hannibal Stark, Marko Olavi Ylianttila, Herra Hadji, UnikJage, J. Karttimo ja Tomba Krutsin. Yhtye perustettiin syksyllä 1998 Rovaniemellä ja se ehti julkaista kolme studioalbumia: Tulenkantajat (2001), Teillä laki, meillä laulu (2002) ja Hyvää syntymäpäivää rouva presidentti (2003). Yhtye siirtyi telakalle vuonna 2004.
Ura > Hannibal & Soppa

Tulenkantajien siirryttyä telakalle Hannibal ja Soppa perustivat oman hip hop -duon vuonna 2005. Duo julkaisi kaksi omakustannelevyä: Promoa huudeilles (2005) ja Sun huudit ei oo seiffit (2006) sekä kolme studioalbumia: Pahat viinit (2005), Meiän asia (2007), joista ensimmäinen julkaistiin 3rd Rail Musicin ja jälkimmäinen Hannibalin oman levy-yhtiön Joku Roti Recordsin kautta. Hannibal & Soppa hajosi heinäkuussa 2009, ja Soppa erotettiin Joku Roti Recordsin hallituksesta päihdeongelman vuoksi.
Ura > Soolo

Vuonna 2007 julkaistiin Sopan syntymäpäivien kunniaksi Puukko-B 30 vitun vee -niminen mixtape. Ram-Eye-niminen dj keräsi levylle räppäreitä friistailaamaan Puukon synttäreiden kunniaksi. Myös Soppa itse esittää levyllä freestyle-kappaleen. Vuonna 2009 Soppa muutti Ouluun, liittyi levy-yhtiö HCR-Musicciin ja otti käyttöön jälleen Anno Fallo-ajoista tutun Puukko-B-taiteilijanimen. Puukko-B-soololevyn teko aloitettiin vuonna 2003, joten oli luontevaa jatkaa nyt projektia, joka oli kesken. Joulukuussa 2010 Soppa julkaisi oululaisen rap-artisti Liikalestin kanssa Oulu-UG – Hifistely vittuun -nimisen freestylealbumin. Sopan ensimmäinen soololevy "Puukko-B" LP julkaistiin HCR-Musicin kautta loppuvuodesta 2011. Vuoden 2014 alussa Soppa liittyi Mästers of Kush -kokoonpanoon, johon kuuluu Sopan lisäksi Mästers of Universe, Ketopojat ja Ali.
Vuonna 2021 Soppa julkaisi Youtube -kanavallensa uuden kappaleen, Zen Soppa.
---Jota seurasi 2024-kesällä julkaistu albumi "Zensoppa". Levyn tuotti, nauhotti ja miksas KPV(Rmk).
Diskografia

30 vitun vee (mixtape, 2007)
Oulu-UG – Hifistely vittuun (2010, Liikalestin kanssa)
Loppupeleissä (single, 2011)
LP (2011, nimellä Puukko-B)
Soppaa kansalle (TBA)
Diskografia > Mästers of Kush

TBA (2014)
Diskografia > Tulenkantajat

Tulenkantajat (2001)
Teillä laki, meillä laulu (2002)
Hyvää syntymäpäivää rouva presidentti (2003)
Diskografia > Anno Fallo

Helmiä sioilta EP (2006)
Diskografia > Hannibal & Soppa

Promoa huudeilles (2005)
Pahat viinit (2005)
Sun huudit ei oo seiffit (2006)
Meiän asia (2007)
Diskografia > Mukana kokoelmilla

Lappi itsenäiseksi vol. 1 mixtape
Diskografia > Musiikkivideot

"Rollofunk" (Tulenkantajat 2001)
"Lissää vinkunaa" (Hannibal & Soppa, 2005)
"Met' ollaan vaan lappalaisia" (Hannibal & Soppa mukana Pioneer, 2007)
"Hempsteribiisi" (AiNA PYSTYY, 2011)
"Prepaidjäbä" (Retale mukana Notkea Rotta, Puukko-B & Rohtori Laine, 2011)
- "ZenSoppa"(uudelta soppa-soololta, joka paria biisiä vaille valmis nyt )25.05.2023
Diskografia > Vierailijana

|  |  | Kappale | Artisti | Albumilta | Muut vierailijat | Vuosi |
| --- | --- | --- | --- | --- | --- | --- |
|  |  | "Joo joo osa 2" | Ritarikunta | Saranat avaavat sanat | Hannibal Stark, TKK & Myyrä | 2001 |
|  |  | "Radalle" | Seremoniamestari | Sanasta miestä | Hannibal | 2001 |
|  |  | "Läpi Suomen" | Leijona | Herra MC | TKK & Vaeltava Aave | 2002 |
|  |  | "Hukassa ollaan" | Jodarok | Hukattu aika | Timmi & Dxxxa D | 2004 |
|  |  | "123 ja 4" | Jodarok | Hukattu aika |  | 2004 |
|  |  | "Säätää elääkseen" | Jodarok | Hukattu aika |  | 2004 |
|  |  | "Puukko-B & Lokki Freestyle" | Jodarok | Stabiili asunnoton |  | 2004 |
|  |  | "Hämärän rajamailla" | Leijona | Viinaa, huumeita ja väkivaltaa |  | 2004 |
|  |  | "Ehta 5" | Dxxxa D | Runkkarin tie |  | 2004 |
|  |  | "Se on skitso" | DJPP | Tuottajalevy | Ei Toivotut Lapset & Quitzi | 2006 |
|  |  | "Landespede" | Kemmuru | Kehumatta paras | Hannibal | 2006 |
|  |  | "Hiärásalmairikoliih" | Amoc | Amok-kaččâm | Hannibal & Edorf | 2007 |
|  |  | "Pyöveli" | Opaali | Viisasten kivi |  | 2007 |
|  |  | "Normipäivä" | Tykopaatti | Juomaripoika |  | 2007 |
|  |  | "Joku Roti Mafia" | Giant Räbät | 1. erä | Tykopaatti & Stepa | 2008 |
|  |  | "Vinkunat kunnossa" | Stepa | MC | Hannibal | 2008 |
|  |  | "Missä rahat" | F. E. Stonela & J. P. Ovela | Härmälän Tyyli mixtape |  | 2008 |
|  |  | "Vaimomatskuu" | Tykopaatti | Luopioisten luja |  | 2008 |
|  |  | "Mekkalaa" | Hannibal & Joku Roti Mafia | Streets of Nekala |  | 2009 |
|  |  | "Se osse peluri" | Hannibal & Joku Roti Mafia | Streets of Nekala |  | 2009 |
|  |  | "Kokenu koira" | Hannibal & Joku Roti Mafia | Streets of Nekala | Tykopaatti | 2009 |
|  |  | "Ruohikossa sihisee" | Hannibal & Joku Roti Mafia | Streets of Nekala | OG Ikonen | 2009 |
|  |  | "Konna" | Laiska Leppone | HuudiBoogie | Hannibal | 2009 |
|  |  | "Puutetta massista" | Opaali | Hinnalla millä hyvänsä |  | 2010 |
|  |  | "Kiikun kaakun" | Opaali | Hinnalla millä hyvänsä | Tesoman Apteekkari | 2010 |
|  |  | "Landespede" | Kuningas Pähkinä & Kilari Audio | Musaa (Kadonneet kovalevyt osa II) | Hannibal, Jodarok & Panama Rayo | 2010 |
|  |  | "Ykä Leino" | Kuningas Pähkinä & Kilari Audio | Musaa (Kadonneet kovalevyt II) | Hannibal & Jaskamaski | 2010 |
|  |  | "Seksiä, valheita ja ääninauhaa" | Idän Ihme | Tästä ei sitte kerrota kellekkään |  | 2010 |
|  |  | "Prepaidjäbä" | Retale | Mindfuck | Notkea Rotta & Rohtori Laine | 2011 |
|  |  | "Exclusive KGB Support" | Retale | Mindfuck | Sirpa, Rautavaaran Jaska, Navetta-Timppa, Purtsi, Puoskari & Puukko-Allu | 2011 |
|  |  | "Vanhat hyvät menneet" | Panama Rayo | Unelmien käärmeiden pesä | Milja, Jantteri & Beni Rova | 2012 |
|  |  | "Pysy kaukana" | Panama Rayo | Unelmien käärmeidenpesä |  | 2012 |
|  |  | "Elä hosu" | Pummiharmonia | Parasta ennen |  | 2012 |
|  |  | "58 Centeki" | Aabram Kylmä | TRPRLMZK Vol. 1 | Rekyyli & San Pedro | 2013 |
|  |  | "Autopilotilla" | Tykopaatti | Bäk in bisnes |  | 2014 |
Aiheesta muualla

Herra Soppa Myspacessa (englanniksi)
Sopan haastattelu Redrum-187 -sivustolla
Sopan ja Liikalestin haastattelu Redrum-187 -sivustolla
| --- | --- |
Auktoriteettitunnisteet: Taiteenala :  MusicBrainz
Riemuitse tytär Siionin

Kuoro-osuus Händelin oratoriosta Joshua
Riemuitse tytär Siionin on adventti- ja palmusunnuntain teemoihin liittyvä hengellinen, Saksassa Friedrich Heinrich Ranken muodostelema laulu, jota lauletaan englantilaisen säveltäjän Georg Friedrich Händelin sävelmällä.
Laulun tekstin ja sävelmän alkuperä

Laulun saksankielinen "Tochter Zion, freue dich" -teksti on syntynyt noin 1820 Saksassa, Erlangenissa, jossa evankelinen teologi Friedrich Heinrich Ranke (1798–1876) yhdisteli Raamatun tekstejä (Sakaria 9:9, Matt. 21: 1-9, Jesaja 9; 5) siten, että ne sopivat Händelin sävelmään. Teksti julkaistiin 1826 Hampurissa ilmestyneessä kokoelmassa Christliche, liebliche Lieder "Palmusunnuntain lauluna" ja siitä on tullut suosittu kristillinen ylistyslaulu, jota lauletaan sekä palmusunnuntaina että 1. adventtina.
Laulun saksankielinen teksti on kirjoitettu Georg Friedrich Händelin vuonna 1747 säveltämään kuorolauluun "See, the Conqu'ring Hero Comes", joka on osa oratoriota Joshua, mutta jonka hän myöhemmin lisäsi muilta osin aikaisemmin säveltämäänsä oratorioon Judas Makkabealainen (osa 3:58, kuoro). Sävelmä tunnetaan siis lähinnä adventtiaikaan liittyvänä hengellisenä lauluna sekä virtenä joidenkin kirkkojen virsikirjoissa, esimerkiksi  suomenruotsalaisessa virsikirjassa, virsi numero 7 ja Saksan evankelisten kirkkojen virsikirjassa Evangelisches Gesangbuch, numero 13.
Laulun tekstin ja sävelmän alkuperä > Pääsiäishymni

Vuonna 1884 sveitsiläinen Edmond Budry kirjoitti pääsiäiseen liittyvän ranskankielisen hymnin "À toi la gloire, ö Ressucité" ("Sinulle kunnia, Ylösnoussut"), joka lauletaan "See, the Conqu’ring Hero Comes":n sävelellä. Richard B Hoyle käänsi sen englanniksi nimellä "Thine Be the Glory" ja se on tullut tunnetuksi 1924 ilmesteyneen kirjan Cantate Domino kautta, jossa siitä julkaistiin ranskankielinen teksti sekä käännökset englanniksi ja saksaksi. Kirjan julkaisija oli Ylioppilaiden kristillinen maailmanliitto. Burdyn hymni on käännetty monille kielille.
Ruotsin kirkon vuoden 1986 virsikirjassa Budryn hymni on virsi 17 "Ge Jesus äran, frälsta mänsklighet". Sen teksti on Bo Setterlindin käännös ja muokkaus. Suomenkielisenä se on Ruotsin kirkon virsikirjassa Anna-Maija Raittilan  käännöksenä vuodelta 2000 "Kiittäkää, luodut, Herraa Jeesusta".
Kirkollinen käyttö

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Tochter Zion, freue dich
Sävelmä on alun perin draamalliseen oratorioon kuuluva sotasankarille osoitettu ylistyslaulu, mutta se otettiin jo varhain myös kirkolliseen käyttöön, Kristukselle osoitetuksi ylistyslauluksi.
"Tochter Zion" -laulu on myös suomenruotsalaisessa virsikirjassa numerolla 7 nimellä "Dotter Sion, fröjda dig". Suomenkielisessä virsikirjassa sitä ei ole, mutta siitä on laadittu useitakin suomennoksia, useimmat niistä tuntemattomien tekijöiden laatimia. Tosin monissa suomenkielisissä teksteissä on käännösvirhe. Raamatussa, Sakarjan kirjan 9ː9 ei puhu "Siionin tyttärestä", vaan "Iloitse, tytär Siion" ja Matteuksen evankeliumi 21;5 "Sanokaa tytär Siionille". Sen mukaan laulun alun tekstin tulisi olla "Riemuitse, tytär Siion". Raamatussa tytär Siion tarkoittaa Jerusalemia tai sen asukkaita, toisinaan koko Israelia, eikä Siionin tytärtä.
Kirkollinen käyttö > Tochter Zion laulun suomenkieliset sanat

"Tochter Zion, freue dich" -laulun tunnetuin suomennos kuuluu seuraavasti:
Riemuitse, tytär Siionin,

kiittäen laula, Jerusalem!

Luoksesi saapuu Herras, kuninkaas.

Niin, nyt hän saapuu, rauhanruhtinaas.

Riemuitse, tytär Siionin,

kiittäen laula, Jerusalem!



Oi terve Poika Daavidin!

Kansalles suo sä siunaus.

Vahvista valtaas, iankaikkinen!

Hoosianna, taivas soikohon!

Oi terve Poika Daavidin!

Kansalles suo sä siunaus.
Sävelmän muita käyttöyhteyksiä

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Judas Maccabaeus
Ludwig van Beethoven sävelsi vuonna 1796 teoksesta 12 variaatiota pianolle ja sellolle (WoO 45).
Sävelmä tuli 1800-luvulla Britanniassa tunnetuksi siitä, että torvisoittokunnat soittivat sitä joka kerta, kun uusi rautatielinja tai -asema avattiin. Sävelmä on mukana myös BBC Promsin esittämässä Henry Woodin teoksessa Fantasia on British Sea Songs.
Saksalaiset nationalistit laativat vuonna 1914 Händelin oratoriosta oman versionsa, Der Felthern, jossa sankarina ei ollut kukaan yksittäinen henkilö vaan Saksan kansa. Versio tuli myöhemmin suosituksi natsien valtakaudella, jolloin se esitettiin muun muassa Hallen musiikkijuhlilla vuonna 1935, kun Händelin syntymästä oli kulunut 250 vuotta.
Juutalaiset viettävät vuosittain temppelin vihkimisen juhlaa eli hanukkaa saman kapinan muistoksi, joka on ollut aiheena myös Händelin oratorioon Judas Makkabealainen (Judas Maccabaeus). Sen vuoksi teos ja erityisesti laulu "See, the Conqu’ring Hero Comes" on Israelissa yhdistetty myös hanukkaan. Israelilainen lastenrunoilija ja -kirjailija Levin Kipnis on laatinut sävelmästä hanukkaan liittyvän lastenlaulun, "Hava Narima".
Japanin kouluissa sävelmä soitetaan usein palkintoja jaettaessa.
Aiheesta muualla

Sak. 9:9 Raamatun jae, josta laulun sanat on mukailtu
| n k Adventti |
| --- | --- |
Kristillinen adventti:  Syntiinlankeemus  Messias  Jeesuksen syntymä  Johannes Kastaja 
Perinteet:  Adventtikynttilät  Adventtiseppele  Adventtitähti Herrnhutin tähti  Joulukalenteri  Joulumarkkinat  Pikkujoulu 
Musiikki:  Adventtilaulu  Gabriel’s Message  Hark! The Herald Angels Sing  Hoosianna  Oi saavu jo, Immanuel  Riemuitse tytär Siionin 
Käännös suomeksi
Käännös suomeksi
Vallilanlaakso

Vallilanlaakso pelikenttineen ja siirtolapuutarhoineen etualalla oikealla. Keskellä Mäkelänkatu, jonka länsipuolella Helsingin velodromi ja Käpylän liikuntapuisto.
Vallilanlaakso (ruots. Vallgårdsdalen, tunnettu myös nimellä Kumpulan kartanon laakso) on Vallilan pohjoisosassa ja Kumpulan eteläosassa sijaitseva puistoalue Helsingissä. Alue on tunnettu erityisesti vuonna 1932 perustetusta ja nykyisin asemakaavalla suojellusta Vallilan siirtolapuutarhasta. Siirtolapuutarhan välittömässä läheisyydessä sijaitsee myös Kumpulan kasvitieteellinen puutarha. Puistossa on kävely- ja pyöräilyreittejä, 800 metriä pitkä poikittaissuuntainen pyöräbaana, Kalasataman ja Pasilan välinen raitiotie sekä avoimia nurmialueita, joita reunustavat puistopuuryhmät ja pienet metsiköt. Korkeat rakennukset laaksoa reunustavilla rinteillä korostavat laaksovaikutelmaa. Vallilanlaaksoa on kutsuttu kaupunkipuistoksi ja tärkeäksi lähivirkistysalueeksi sekä erityisesti sen itäosaa kulttuurihistoriallisesti arvokkaaksi ja maakunnallisesti merkittäväksi kulttuuriympäristöksi.
Laaksomaisuutta korostavia rinteitä Kumpulan kartanon läheisyydessä.
Aluetta rajaa lännessä Mäkelänkatu, pohjoisessa Kumpulan Isonniitynkatu ja etelässä kaksi liikuntaviraston jalkapallokenttää Mäkelänrinteessä. Idässä varsinainen nurmikenttien puisto-osuus päättyy ennen siirtolapuutarhaa, mutta käytännössä myös puutarhojen muodostamaa kokonaisuutta ja Hämeentielle ulottuvaa vilkasliikenteistä kevyen liikenteen käytävää niiden välissä kutsutaan Vallilanlaaksoksi. Kokonaisuudessaan alueen pinta-ala on noin 43 000 m². Maamerkkejä ovat puutarhojen ja pelikenttien lisäksi Kumpulan kartano sekä kaupungin omistama kaksikerroksinen punainen puutalo, 1800-luvun lopulla rakennettu Villa Novilla.
Suojeltu siirtolapuutarha ja Hämeentien reuna ovat yleiskaavassa viheraluetta, kun taas Vallilanlaakson länsiosa Mäkelänkadun reunassa on kaavoitettu osittaiseksi kantakaupungiksi. Laakson puustoinen keskiosa on linnustollisesti arvokas kohde.
Historia

Vielä 1970-luvun lopulla Vallilanlaakso oli avointa viljeltyä maisemaa, jossa Kumpulanpuroa ja laakson keskellä sijaitsevan tilan 
pihapiiriä reunusti puustovyöhyke. Viljely on ollut sekä palsta-, pelto- että puutarhaviljelyä. Isonniityn asuinalue puiston pohjoisreunaan rakennettiin 1980-luvulla. Muutos ”peltotilkuista” metsiköiden, puistojen ja liikuntakenttien maisemaksi on ollut voimakas. 
Aiemmin Vallilan eteläosassa Teollisuuskadulla kulkenut Sörnäisten satamarata rakennettiin uudelle reitille keskelle Vallilanlaaksoa 1960-luvun alussa, ja sen tavaraliikenne loppui vasta vuonna 2008. Radan hyödyntämä Pasilan rautatietunneli puiston länsireunassa Mäkelänrinteen uintikeskuksen kupeessa säilyi pitkään läpikuljettavana, kunnes sen suuaukko 2020-luvulle tultaessa peitettiin maa-aineksella.
Rautatieliikenteen poistuttua puisto on ollut täysin virkistyskäytössä, ja alueen maaperää on myös kunnostettu. Puiston vuosittaiset kunnossapitokustannukset Helsingin kaupungille ovat noin 22 000 euroa.
Historia > Joukkoliikennekatu- ja raitiohankkeet

Kuva kesältä 2021. Sittemmin sorapohjainen pyöräväylä muutettiin asfalttipintaiseksi, ja raitiotie rakennettiin puustoiselle osuudelle kuvan oikeaan laitaan.
Uusi pyöräväylä valmistui joulukuussa 2023. Näkymä kesältä 2024.
Poistuneen satamaradan tilalle puiston halki suunniteltiin pitkään poikittaista joukkoliikennekatua, johon olisi kuulunut sekä raitiotie että linja-autoväylä. Alueen asukkaat järjestivät hanketta vastustavia mielenosoituksia ja myös kaupunginmuseo piti suunnitelmaa haitallisena alueen miljöölle.  Esitys kaadettiin täpärästi kaupunginvaltuustossa vuonna 2012.
Poikittaisliikenteen sujuvoittamista haluttiin kuitenkin jatkaa, ja sittemmin samalle reitille rakennettiin Kalasatama–Pasila-raitiotie ja sen yhteyteen asfalttipintainen pyöräilybaana osana Pasilanbaanaa. Baana otettiin käyttöön joulukuussa 2023. Raitiotie johtaa Hermannin rantatieltä Mäkelänrinteen uintikeskuksen ohi Mäkelänkadulle ja edelleen Itä-Pasilaan. Kumpulan asukkaat vastustivat raitiotien reittivalintaa, mutta suunnitelma sai silti kaupunginvaltuustossa vahvan kannatuksen. Reittiä perusteltiin osittain sillä, että esitettyyn Sturenkatu-vaihtoehtoon verrattuna Vallilanlaakson sanotaan olevan 3–5 minuuttia nopeampi reitti Pasilan asemalle. Vallilanlaakson osuudelle toteutettiin nurmipintainen viherrata, jonka sanotaan upottavan raitiokiskot paremmin maisemaan ja vähentävän raitioliikenteestä syntyvää melua. Vallilanlaakson keskiosasta hävitettiin raitiotien tieltä puita ja kasvillisuutta. Asemakaavoituspalvelun mukaan vanhaa satamarataa seuraava raitiotie ei kuitenkaan merkittävästi vaikuta alueen maisemaan tai luontoon eikä halkaise arvokkaita luontoalueita. Puiston länsiosan muutokset luiskineen ja rinneleikkauksineen muuttivat maisemaa merkittävimmin.
Raitiotiehankkeen maastomittaukset ja pohjatutkimukset aloitettiin Vallilanlaaksossa syksyllä 2020. Keväällä 2022 Korkein hallinto-oikeus hylkäsi asemakaavasta jätetyt valitukset. Puunkaadot aloitettiin lokakuussa 2022, ja raitiotien rakentaminen laaksossa alkoi vuonna 2023. Liikenne alkoi elokuussa 2024.
Kumpulanpuro

Vallilanlaakson halki virtaa Ilmalan varikon luota alkava osittain putkitettu Kumpulanpuro, kantakaupungin ainoa vielä osittain avoin virtavesi. Siirtolapuutarhan alueella useasti tulvineen puron vesi virtaa Hermannin kautta Vanhankaupunginlahteen. Sen varrelle Vallilanlaaksoon on rakennettu kaksi lampimaista laajentumaa. Puroa pyritään muokkaamaan luonnonmukaisemmaksi ja sen putkitettuja osuuksia avaamaan.
Aiheesta muualla

Kuvia tai muita tiedostoja aiheesta Vallilanlaakso Wikimedia Commonsissa
Kumpulanpurolla on muutamia avoimia osia. Nurmikentän alueella puro kulkee hulevesiviemärissä ja siirtolapuutarhan läpi betonikourussa.